宣華夫人陳氏
『隋書』巻36 列伝第1
『北史』巻14 列伝第2
『陳臨賀王国太妃墓誌銘』:太妃姓施氏、京兆郡長安県人也、呉将績之後也。父績、陳始興王左常侍。太妃婉懿在懐、淑慎後質。宣皇帝聘入後宮、寵冠嬪嬙、恩隆椒掖。既而芳蘭在夢、熊羆之兆斯彰;瑞気休符、蘋藻之勤惟潔。載誕臨賀王叔敖、沅陵王叔興、寧遠公主。並桂馥蘭芬、金鏘玉閏。公主以開皇九年金陵平彌、大隋高祖文皇帝納公主、拜為宣華夫人。踵此二橋、非関縝髪。光斯二帳、無待更衣。以大業五年歳次己巳八月十一日薨于頒政里、春秋五十有九。其月十四日塋于高楊原洪固郷。太妃以移居戚里、優賞既隆、湯沐之資、咸従檀舎、式営寺宇、事窮輪煥。聊刊玄石、以述清徽。其詞云爾:爰自弱齢、作嬪帝閫。貞孝表質、温恭為本。逝川不留、過隙難駐。蘭蕙倶摧、徽猷同樹。